ગોમતીપુરની છ વર્ષિય રૂકસાના તથા સાડા ચાર વર્ષની રેશમા (બન્ને નામ બદલ્યા છે) મદ્રેસામાં ભણવા જતી હતી. બન્ને બાળકી 23 ઓક્ટોબર 2016ના રોજ મદ્રેસામાંથી બહાર આવતી હતી ત્યારે ત્યાં આસીફ ઉર્ફે લોબાન બાબુભાઇ રેશમવાલા(ઉં.વ.28)એ રૂકસાનાને જણાવ્યું હતું કે, ‘હું તારા મામા થઉં છું, ચલ ભજીયા ખાવા લઇ જવું.’ આમ કહી તેણે કાળીદાસ મિલના કંપાઉન્ડમાં તેની સાથે અડપલાં કર્યા હતા. ગોમતીપુર પોલીસ મથકમાં અપહરણ, છેડતી અને પોક્સોના કેસમાં બે મહિના બાદ 3 ડિસેમ્બરે પોલીસે આરોપી આસીફને ઝડપી જેલમાં મોકલી આપ્યો હતો. કેસ સેશન્સ કોર્ટમાં ચાલતો હોવાથી જાપ્તા પોલીસ તેને કોર્ટમાં રજૂ કરવા લાવી હતી.